      MUNICIPIUL CRAIOVA   
      CONSILIUL LOCAL AL  MUNICIPIULUI CRAIOVA

             HOTĂRÂREA NR.26
privind aprobarea încheierii contractelor de închiriere având ca obiect spații cu altă destinație, aflate în domeniul privat al municipiului Craiova
       Consiliul Local al Municipiului Craiova întrunit în şedinţa ordinară din data de 30.01.2025;

      Având în vedere referatul de aprobare nr.17396/2025, raportul nr.17399/2025 al  Direcţiei Patrimoniu şi raportul de avizare nr.19721/2025 al Direcţiei Juridice, Asistenţă de Specialitate şi Contencios Administrativ prin care se propune aprobarea încheierii contractelor de închiriere având ca obiect spații cu altă destinație, aflate în domeniul privat al municipiului Craiova și avizele nr.3/2025 al Comisiei I-Buget Finanţe, Studii, Prognoze şi Administrarea domeniului, nr.3/2025 al Comisiei III-Servicii Publice, Liberã Iniţiativã şi Relaţii Internaţionale şi nr.3/2025 al Comisiei V-Juridică, Administraţie Publică şi Drepturi Cetăţeneşti;  
             În conformitate cu prevederile art.108 lit.c, art.287 lit.b, art.297 lit.c, art.362 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare, art.1167, art.1171, art.1179, art.1809 şi art.1810 din Codul Civil;
             În temeiul art.129, coroborat cu art.139, art.154 alin.1, art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
                                                HOTĂRĂŞTE:
Art.1. Se aprobă încheierea, pentru o perioadă de 4 (patru) ani, a contractelor de închiriere având ca obiect spații cu altă destinație, aflate în domeniul privat al municipiului Craiova, identificate în anexa care face parte integrantă din prezenta hotărâre.
Art.2. Preţul de închiriere al spaţiilor prevăzute la art.1, este stabilit conform Hotărârii Consiliului Local al Municipiului Craiova nr.319/2023.

Art.3. Se împuterniceşte Primarul Municipiului Craiova să încheie şi să semneze contractele de închiriere prevăzute la art.1.
Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu, precum şi persoanele prevăzute în anexa la prezenta hotărâre vor aduce la îndeplinire prevederile  prezentei hotărâri.

